Държавен вестник, бр. 90, 2015 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  90
електрическа енергия през електропреносната 
и/или електроразпределителната мрежа“ и 
„отговорност за балансиране“.“
2. Алинея 2 се изменя така:
„(2) Договорите по ал. 1 се сключват между:
1. доставчици от последна инстанция и 
крайни клиенти, които не са избрали друг 
доставчик на електрическа енергия или са 
останали без доставчик – при общи условия;
2. търговец на електрическа енергия и краен 
клиент, за който се прилага стандартизиран 
товаров профил.“
3. Създават се нови ал. 3 и 4:
„(3) Договорите по ал. 1 могат да се сключ-
ват между търговец на електрическа енергия 
и краен клиент, за който не се прилага стан-
дартизиран товаров профил.
(4) Договорите по ал. 1 се сключват след 
сключване на рамков договор по чл. 11, т. 13.“
§ 9. В чл. 21 се правят следните изменения 
и допълнения: 
1. В ал. 1 изразът „условията за участие“ 
се заменя с „правата и задълженията във 
връзка с участие“.
2. В ал. 2 изразът „чл. 11, т. 11“ се заменя 
с „ал. 1“.
§ 10. В чл. 22, ал. 2 изразът „чл. 11, т. 12“ 
се заменя с „ал. 1“.
§ 11. В чл. 23 се правят следните изменения 
и допълнения:
1. В ал. 1 изразът „сключили „договор за 
комбинирани услуги“ с доставчици от последна 
инстанция или с търговец на електрическа 
енергия“ се заличава.
2. В ал. 2 изразът „сключили договор с кра-
ен клиент съгласно чл. 11, т. 10“ се заличава.
3. Създава се нова ал. 3:
„(3) Доставчикът от последна инстанция/
търговецът уведомява оператора на разпреде-
лителната мрежа в срок от три работни дни 
за сключването/прекратяването на договор 
по чл. 11, т. 10.“
§ 12. В чл. 24 се правят следните изменения 
и допълнения:
1. В ал. 1 изразът „и високоефективно 
комбинирано производство на топлинна и 
електрическа енергия“ се заличава.
2. В ал. 2 изразът „и високоефективно 
комбинирано производство“ се заличава.
3. Алинея 3 се изменя така:
„(3) Договорът по ал. 1 се сключва между 
координатор на комбинирана балансираща 
група за обекти на производители на елек-
трическа енергия от възобновяеми източници, 
присъединени към електроразпределител-
ната електрическа мрежа, и обществения 
доставчик.“
§ 13. Член 26 се изменя по следния начин:
„Чл. 26. (1) Предмет на договора по чл. 11, 
т. 16 е заплащането на обществения доставчик 
от всички търговци и производители, които 
сключват сделки по свободно договорени 
цени с крайни клиенти, присъединени към 
електроенергийната система на Р. България, 
включително оператора на електропреносната 
мрежа и операторите на електроразпреде-
лителните мрежи, цена за „задължения към 
обществото“, утвърдена от КЕВР, в левове 
за MWh. 
(2) Търговците и производителите запла-
щат цена за „задължения към обществото“ на 
обществения доставчик върху консумираната 
електрическа енергия от обектите на крайни-
те клиенти, на които доставят електрическа 
енергия. 
(3) Операторът на електропреносната мрежа 
и операторите на електроразпределителните 
мрежи заплащат цена за „задължения към 
обществото“ върху утвърдените измерени 
стойности на количеството електрическа 
енергия за технологични разходи в съответ-
ствие с чл. 92.“
§ 14. В чл. 30, ал. 3 абревиатурата „ЕЕС“ 
се заменя с „електроенергийната система“, 
а след израза „една балансираща група“ се 
поставя запетая и се добавя „от едно юриди-
ческо лице“.
§ 15. В чл. 31 се правят следните изменения 
и допълнения:
1. В ал. 3 изразът „търговци и производите-
ли“ се заменя с „търговски участници“, а след 
думите „Р. България“ се добавя „включително 
операторът на електропреносната мрежа и 
операторите на електроразпределителните 
мрежи,“.
2. Създава се нова ал. 4:
„(4) Независимият преносен оператор 
изпраща на обществения доставчик до 10-о 
число на месеца, следващ месеца, за който се 
дължи цена за „задължения към общество-
то“, справка за консумацията на търговските 
участници по ал. 3.“
§ 16. Член 32 се изменя така:
„Чл. 32. (1) Операторът на борсовия пазар 
извършва администрирането на всички сделки 
на борсовия пазар на електрическа енергия 
в съответствие с тези правила и правилата 
за работа на организиран борсов пазар на 
електрическа енергия.
(2) Операторът на борсовия пазар приема 
правила за работа на организиран борсов па-
зар на електрическа енергия и ги публикува 
на интернет страницата си.
(3) Комисията за енергийно и водно регу-
лиране може да дава задължителни указания 
за изменение и допълнение на правилата по 
ал. 2.“
§ 17. Създава се нов чл. 32а: 
„Чл. 32а. Операторът на борсовия пазар 
на електрическа енергия е член на Ценовото 
обединение на регионите (Price Coupling of 
Regions).“